અમદાવાદ: ગાર્ડનમાં બપોરના સમયે બેઠેલાં સ્કૂલ તથા કોલેજનાં પ્રેમી યુગલોના ફોટા પાડીને સોશિયલ મીડિયા પર બદનામ કરવાની ધમકી આપીને મોબાઇલ ફોનની લૂંટ કરતા હોવાની કબૂલાત બે રીઢા ચેઇન સ્નેચરોએ પોલીસ સમક્ષ કરી છે. રામોલ પોલીસે ગઇ કાલે ચેઇન સ્નેચિંગ કરતા બે આરોપીઓની ધરપકડ કરી હતી. તેમની પાસેથી આઠ મોબાઇલ ફોન મળી આવ્યા છે. આ તમામ મોબાઇલ ફોન પ્રેમી યુગલોને બ્લેકમેલ કરીને અથવા તો ચપ્પુ બતાવીને લૂંટેલા હોવાનું સામે આવ્યું છે.